ועדת הכלכלה, כנסת 16, פרוטוקול מספר 121, 2003-12-24 11:00

שלום שמחון: בוקר טוב.

שלום שמחון: אני פותח את הישיבה בנושא סעיפים 90-91 להצעת חוק המדיניות הכלכלית לשנת הכספים 2004 (תיקוני חקיקה), התשס"ד-2003 - תיקון חוק המים.

שלום שמחון: אני רוצה להזכיר שאנחנו טרום דיון בבקשת הרוויזיה של חברת הכנסת מלי פולישוק-בלוך.

שלום שמחון: אני רוצה להתנצל בפני כל מי שהגיע לכאן היום.

שלום שמחון: אני ממש מתנצל בפניכם, זה לא מתאים.

שלום שמחון: אני מבקש סליחה על זה שהגעתם.

שלום שמחון: אנחנו נעתרנו לבקשה משותפת של שר התשתיות ושר האוצר, לקיים ישיבה מיוחדת ביום שני בבוקר בנושא בקשת הרוויזיה של חברת הכנסת מלי פולישוק-בלוך, מתוך כוונה שעד אז יהיה הסכם בין האוצר ובין מקורות.

שלום שמחון: על כל פנים, אני רוצה להזכיר לאנשי האוצר שבכל רגע נתון, חברת הכנסת מלי פולישוק-בלוך יכולה למשוך את בקשת הרוויזיה, ואז בכל מקרה אנחנו ביום שני נעלה את הצעת הפיצול, אלא אם כן תהיה תוצאה אחרת, והממשלה תבקש משהו אחר לגמרי ויהיה הסכם.

שלום שמחון: הישיבה תתקיים ביום שני, ב-9:00 בבוקר.

אתי בנדלר: אני רוצה לומר משהו שלא חשבתי עליו קודם.

אתי בנדלר: אני לא יודעת מתי החוק יונח.

אתי בנדלר: אם חוק המדיניות הכלכלית יונח ביום ראשון או ביום שני, לפני הדיון הוועדה, הלכו הסעיפים.

אתי בנדלר: אני לא יכולה לכלול מצד אחד, כי הוועדה לא סיימה את דיוניה, ואז גם אין טעם לבקש פיצול.

אתי בנדלר: אני לא יכולה לפצל חוק שכבר הונח.

אמיר לוי: אבל אין בעיה להגיש את זה.

אמיר לוי: מכסימום יהיו שתי הצעות חוק, אחת חוק ההסדרים, ואחת חוק המים.

מל פולישוק-בלוך: אנחנו לא ניקח את הצ'אנס הזה.

אתי בנדלר: אני צריכה לקבל את רשות המליאה.

אתי בנדלר: זה לא מסתדר שתי הצעות.

אתי בנדלר: על סמך איזו הצעה - - -?

אתי בנדלר: אני לא יכולה.

אליעזר כהן: באים לפה אנשים מכל הארץ.

אליעזר כהן: זה סקנדל.

מל פולישוק-בלוך: יש לי הצעה אחרת.

מל פולישוק-בלוך: אפשר לקיים ביום ראשון את הישיבה בתל-אביב.

אליעזר כהן: אפשר לקיים בעוד חצי שעה את הישיבה.

אליעזר כהן: למה לא?

מל פולישוק-בלוך: האוצר ביקש לדחות.

אתי בנדלר: אם הונחה הצעת חוק המדיניות הכלכלית, אין משמעות לפיצול יותר.

אתי בנדלר: זה מת.

מל פולישוק-בלוך: ביום ראשון אין מליאה, אמרו לי.

דוד טל: סגרנו יום שני ב-9:00.

אליעזר כהן: אני רק מוחה בשם האורחים.

אליעזר כהן: אנחנו משגעים אותם.

שלום שמחון: התנצלתי, מה אני יכול לעשות.

אתי בנדלר: אמיר, אתה תהיה אחראי לזה שהחוק לא יונח במליאה לפני שנספיק להעלות בקשת פיצול, אם יהיה בזה צורך, והמליאה תאשר את זה.

אתי בנדלר: כי אחרת משמעות העניין - - -

שלום שמחון: אני אגיד מה משמעות העניין, היא מאוד פשוטה.

שלום שמחון: החוק הזה לא יונח לפני יום שני ב-9:00.

שלום שמחון: אם יש הסכם, אז ממילא זה לא רלוונטי.

שלום שמחון: אם אין הסכם, אז יש פה אחת משתי חלופות.

שלום שמחון: חלופה אחת שנצביע על הרוויזיה, וחלופה אחרת - אני לא נכנס לשיקולים של חברת הכנסת פולישוק-בלוך - שהיא מושכת את זה ויש פיצול.

שלום שמחון: אז לפני שמתחילים את הדיון - - -

אתי בנדלר: סליחה אדוני היו"ר, לא לפני שמתחילים את הדיון, אלא לפני שמניחים על שולחן הכנסת את הצעת חוק המדיניות הכלכלית אני צריכה להביא את החלטת הפיצול למליאה.

שלום שמחון: ב-9:10 תהיה החלטה.

אמיר לוי: הוועדה החליטה להעלות את סעיף 1 עם ההסתייגות של חבר הכנסת טל, ויש את ההסתייגות של שר האוצר ושר התשתיות - - -

אתי בנדלר: בנוסח שהציע חבר הכנסת טל.

אמיר לוי: סליחה, הנוסח של חבר הכנסת טל עם הסתייגות שר האוצר.

אמיר לוי: אם חברת הכנסת פולישוק מושכת, אז זה הנוסח שעולה.

אמיר לוי: רק סעיף חובת ההולכה, והסעיף השני נשאר לדיון בוועדה.

מל פולישוק-בלוך: כל הכוונה היא לתת צ'אנס למשא ומתן, כי אנחנו רוצים להגיע להסדר.

מל פולישוק-בלוך: זו הסיבה היחידה שהסכמתי לחכות עוד קצת.

מל פולישוק-בלוך: יכול להיות שצריכים לחכות רק עד יום ראשון ולא עד יום שני.

מל פולישוק-בלוך: אני לא הייתי מחכה עד יום שני.

מל פולישוק-בלוך: אני לא רוצה את החוק הזה כמו שהוא, ואני לא רוצה להיות במצב שבגלל עניינים ביורוקרטיים בסוף יהיו שתי אלטרנטיבות.

שלום שמחון: אז את תודיעי לי ביום שני.

מל פולישוק-בלוך: לא, ביום ראשון.

מל פולישוק-בלוך: אני חושבת שביום ראשון צריך להחליט.

מל פולישוק-בלוך: אני לא חושבת על הערב, אני חושבת שיום ראשון בצהרים זה מספיק זמן.

שלום שמחון: לחברי כנסת אין את הפריבילגיה הזאת.

שלום שמחון: בממשלה עושים - - -

מל פולישוק-בלוך: מותר לי להסיר את הבקשה שלי מתי שאני רוצה, גם במוצאי שבת אם אחליט בשבת בשיחה עם בורא עולם.

שלום שמחון: מר לוי, אני שמח שאתה מבין עכשיו מה שאני הבנתי לפניך.

שלום שמחון: שהחצי הראשון עולה והחצי השני נשאר לחודש הבא.

שלום שמחון: אם היית מבין את זה קודם, יכול להיות שבכלל לא היינו מגיעים לשלב הזה.

אמיר לוי: ננסה להגיע להסכמה עם מקורות.

אמיר לוי: בהנחה שנגיע להסכמה, אז בשביל להיות הגון אתם, אני גם לא רוצה שהחצי הראשון יעלה.

אמיר לוי: אם נגיע להסכמה, אז שחובת ההולכה תהיה בהסכם.

שלום שמחון: אז למה שלא נשאיר את החוק כולו כמו שהוא.

אמיר לוי: נראה לי שמצאתם פתרון טוב.

אמיר לוי: דיון ביום שני, אנחנו נהיה בקשר ביום ראשון עם שניכם ונעדכן אתכם בדיוק איפה הדברים עומדים.

אתי בנדלר: אם חברת הכנסת מלי פולישוק מחליטה למשוך את בקשתה לדיון מחדש, עומדת בעינה החלטת הוועדה לפצל.

אתי בנדלר: אני צריכה לעשות אז שני דברים.

אתי בנדלר: אל"ף, לקבל אישור במליאה לפיצול הזה.

אמיר לוי: בין שני הסעיפים.

אתי בנדלר: כן.

אתי בנדלר: דבר שני, את החלק שהוועדה כן אשרה, שזה סעיף 90 פסקה 1, בשינויים שהוסכם עליהם עם ההסתייגויות, להספיק לכלול בחוק המדיניות הכלכלית שיונח על ידי ועדת הכספים.

אמיר לוי: זה סעיפון.

אתי בנדלר: אין לי בעיה, זה רק משנה את המספור של כל הסעיפים של חוק המדיניות הכלכלית.

אתי בנדלר: אתה יודע מה זה גורם?

אמיר לוי: אי אפשר לשמור את המקום?

אתי בנדלר: אי אפשר.

אתי בנדלר: זה יכול לעכב בשעות את הנחת החוק.

מל פולישוק-בלוך: מכסימום ביום ראשון בצהרים.

מל פולישוק-בלוך: כמו שוועדת הכספים מתכנסת בתל-אביב, אז אם יהיה צורך גם אנחנו נתכנס בתל-אביב.

מל פולישוק-בלוך: אני עולה למליאה.

אמיר לוי: מכסימום נעשה מה שהיו"ר הציע.

אמיר לוי: שיעלה הסעיף הראשון, ואנחנו נדאג שהוא ייפול.

אמיר לוי: נגיד לקואליציה להצביע נגד.

אתי בנדלר: אז אני מכינה בקשת פיצול בכל מקרה?

אתי בנדלר: הסעיף הזה תופס מקום בחוק המדיניות הכלכלית, סעיף מספר 90.

אתי בנדלר: זה עניין טכני, אידיוטי, שיעכב את הנחת הצעת החוק.

שלום שמחון: כדי לא לעכב את הסעיף, שאם תרצה תפיל אותו אחר כך המליאה - אם יהיה הסכם - שהיא כבר תעביר את הסעיף הזה שאושר בוועדה לתוך החוק.

אתי בנדלר: שהוא יהיה כלול בכל מקרה בחוק ההסדרים, סעיף 91.

אמיר לוי: סעיף בניסוחו של חבר הכנסת טל, עם הסתייגויות שר התשתיות.

אמיר לוי: זה בסדר?

ארז ימיני: כן.

אתי בנדלר: או שתסכימו כבר שנעשה דיון מחדש היום אחר הצהרים או מחר, וכל הסעיף יפוצל.

שלום שמחון: זה אחד.

שלום שמחון: שתיים, אם אתה גומר מחר הסכם, מר לוי, אתה מודיע לנו.

שלום שמחון: אם אתה לא מגיע להסכם אתה גם מודיע לנו.

שלום שמחון: אם חברת הכנסת פולישוק מושכת את הבקשה שלה, ביום שני תהיה פגישה.

לאה ורון: אם היא מושכת את הבקשה שלה לדיון מחדש, אז אין על שולחן הוועדה בקשה לדיון מחדש.

לאה ורון: מישהו אחר צריך להגיש בקשה לדיון מחדש, כדי לפצל גם את הסעיף השני.

אתי בנדלר: מה זה הסעיף השני, אין בקשה לפיצול מחדש.

אתי בנדלר: זה כבר יהיה בחוק המדיניות הכלכלית, אבוד.

אתי בנדלר: לא אוכל לפצל אותו.

שלום שמחון: הכי נכון זה לפצל עכשיו ולהעמיד את זה לדיון בתחילת החודש הבא.

שלום שמחון: זה מעמיד את זה בדיוק באותו מצב.

אתי בנדלר: אז הוא גם פותח לך את הכל מחדש, גם את העניין של "לצרכניו".

אמיר לוי: את מחר נקדיש רק למקורות ונשתדל לסיים.

אתי בנדלר: מה זה הוא יפוצל?

אתי בנדלר: הוא יפוצל רק אם המליאה מחליטה.

אתי בנדלר: הבנתי.

אתי בנדלר: 91 נכנס בכל מקרה לחוק.

אתי בנדלר: אין את סעיף 91 ולא את סעיף 90ב.

אתי בנדלר: אם רוצים שהוא יישאר על סדר יומה של הוועדה, צריכה המליאה להחליט על פיצול.

אתי בנדלר: היא צריכה להחליט את זה לפני שמניחים את חוק המדיניות הכלכלית.

אתי בנדלר: השאלה היא אם החלק השני מת או החלק השני נשאר על שולחן הוועדה.

אמיר לוי: בכל מקרה הוא על שולחן הוועדה.

אתי בנדלר: לא, אם אין פיצול הוא לא על שולחן הוועדה, הוא מת.

אתי בנדלר: אם הניחו כבר את חוק המדיניות הכלכלית אני לא יכולה לפצל יותר.

לאה ורון: מר לוי, למה אתה צריך להיות זה שמושך את כל האש ביחס לתוכנית הכלכלית.

לאה ורון: זו הבקשה שלך, והיא תעכב את כל התוכנית הכלכלית.

לאה ורון: זה מה שאנחנו רוצים לעשות?

אמיר לוי: חברת הכנסת פולישוק-בלוך צריכה להודיע ביום ראשון שהיא מושכת, ואז זה פותר את העניין.

שלום שמחון: תודה רבה , הישיבה נעולה.